ജപ്പാന്റെ അത്ഭുത കൌമാര നീന്തൽതാരം റികാക്കോ ഇകീക്ക് ഏഷ്യൻ ഗെയിംസിലെ വിലയേറിയ താരത്തിനുള്ള പുരസ്കാരം . ഒളിമ്പിക് കൌൺസിൽ ഓഫ് ഏഷ്യ ആണ് പ്രഖ്യാപനം നടത്തിയത് . പതിനെട്ടുകാരിയായ ഇകീ നീന്തലിൽ ആറ് സ്വർണവും 2 വെള്ളിയും നേടിയിരുന്നു . മൂന്നര കോടി രൂപ ആണ് സമ്മാനത്തുക . ഒരു ഏഷ്യൻ ഗെയിംസിൽ ആറ് സ്വർണം നേടുന്ന ആദ്യ നീന്തൽ താരം ആണ് ഇകീ . ജക്കാർത്ത ഏഷ്യൻ ഗെയിംസിൽ കൂടുതൽ മെഡലുകൾ നേടിയ താരവും ഇകീ ആണ് . 2020 - ൽ സ്വന്തം നാട്ടിൽ നടക്കുന്ന ഒളിംപിക്സിൽ മികച്ച പ്രകടനം നടത്താൻ ശ്രമിക്കുമെന്ന് 18കാരിയായ ഇകീ പറഞ്ഞു . പുരസ്കാരം നേടുന്ന നാലാം ജാപ്പനീസ് താരമാണ് ഇകീ .